OpenLLM-France/wikimedia huggingface dataset:
# Biaix de supervivència

El biaix de supervivència és un tipus de biaix cognitiu que consisteix en concentrar-se a un individu o una cosa que ha passat per qualque tipus de procés selectiu i no tenir en compte els casos en què no se superà aquest procés. Això pot dur a conclusions equivocades. És un subtipus de biaix d'un de més genèric anomenat biaix de selecció.
Per exemple, durant la Segona Guerra Mundial, l'estadístic Abraham Wald va tenir en compte el biaix de supervivència en els seus càlculs a l'hora d'estudiar com minimitzar les pèrdues de bombarders per foc enemic. L'Statistical Research Group de la Universitat de Colúmbia, del qual Wald formava part, va examinar els danys soferts pels avions que havien tornat de les seves missions i va recomanar afegir blindatge a les zones que presentaven menys danys. Els forats de bala en els avions que tornaven representaven zones en les quals un bombarder podia sofrir danys i encara així volar prou bé com per a tornar sa i estalvi a la base. Per tant, Wald va proposar que l'Armada reforcés les zones en les quals els avions que tornaven estaven indemnes, deduint que els avions tocats en aquestes zones eren els que tenien més probabilitats de perdre's. El seu treball es considera fonamental en la llavors naixent disciplina de la investigació operativa.

## Vegeu també

* Cherry picking

## Referències

* ↑ Shermer, Michael «How the Survivor Bias Distorts Reality». Scientific American: Science News, Articles, and Information, 01-09-2014. ISSN: 0036-8733 [Consulta: 9 juliol 2018].
* 1 2 Wald, Abraham. (1943). A Method of Estimating Plane Vulnerability Based on Damage of Survivors. Statistical Research Group, Columbia University. CRC 432 — reprint from July 1980 Arxivat 2019-07-13 a Wayback Machine.. Center for Naval Analyses.
* ↑ Wallis, W. Allen «The Statistical Research Group, 1942-1945: Rejoinder». Journal of the American Statistical Association, 75, 370, 1980, pàg. 334–335. DOI: 10.2307/2287454. JSTOR: 2287454.
* ↑ «Bullet Holes & Bias: The Story of Abraham Wald» (en anglès americà). Arxivat de l'original el 2020-04-16. [Consulta: 29 maig 2020].
* ↑ «AMS :: Feature Column :: The Legend of Abraham Wald» (en anglès). Arxivat de l'original el 2020-05-27. [Consulta: 29 maig 2020].
* ↑ Mangel, Marc; Samaniego, Francisco «Abraham Wald's work on aircraft survivability». Journal of the American Statistical Association, 79, 386, 01-06-1984, pàg. 259–267. DOI: 10.2307/2288257. JSTOR: 2288257. Reprint on author's web site Arxivat 2019-08-17 a Wayback Machine.
# Biaix interracial

El biaix interracial és la percepció errònia dels membres d'una altra raça com a físicament molt similars, és a dir es dona quan un individu d'un grup ètnic no pot distingir bé els trets facials de membres d'un altre grup, per desconeixença i etnocentrisme. S'ha trobat en diferents cultures i sol ser recíproc, per exemple per un europeu pot afirmar que veu tots els orientals idèntics però una persona xinesa també afirma que tots els blancs són força semblants.
Aquest biaix no afecta solament al reconeixement de la identitat (diferenciar individus) sinó altres trets físics, com l'expressió facial de les emocions

## Referències

* ↑ Elfenbein, H.A. & Ambidi, N. (2002): On the universality and cultural specificity of emotion recognition: A meta-analysis. Psychological Bulletin, Band 128(2), S. 203-235
# Berta Socuéllamos Zarco

Berta Socuéllamos Zarco (Alacant, 1963) és una ex-actriu valenciana, establerta al barri madrileny de Villaverde, i protagonista d'un únic film de cinema quinqui l'any 1981: Deprisa, deprisa de Carlos Saura. El 1982 va casar-se'n amb el coprotagonista, José María Hervás Roldán.

## Deprisa, deprisa

Com a actriu no professional, interpretava a Àngela, una delinqüent atractiva i freda de la dècada de 1980, que és reclutada per un grup de quinquis que roben bancs per sobreviure. Deprisa, deprisa va ser reconeguda l'any 1981 amb l'Os d'Or del festival de Berlin i va ser un èxit de crítica i públic durant diverses setmanes. Narra la història de 4 amics de l'extraradi de Madrid, ficats en drogues, violents i piròmans, que atraquen per viure i que s'enfronten a la policia i a una situació de desarrelament familiar. Dos d'ells eren delinqüents professionals, reclutats per Saura. Molts dels seus companys de la pel·lícula van morir per les drogues, com li va succeir al protagonista que feia el paper de Pablo, José Antonio Valdelomar qui va morir de sobredosi a la Presó de Carabanchel el 1992.

## Notes

* ↑ Algun cop se li ha atribuït origen extremeny, sense justificar-ho. Ella mateixa afirma, en l'entrevista a Fotogramas de 1981 (veure enllaços externs) referint-se a Madrid: «No soy de aquí, nosotros somos de Alicante. Hace unos años a mi padre le surgió un trabajo aquí i nos vinimos».

## Referències

* ↑ «Se han casado Berta Socuéllamos y José María Hervás, protagonistas de "Deprisa, Deprisa"» (en castellà). Semana, 2211, 03-07-1982.
* ↑ Carlos Saura, Oso de Oro en Berlín, ABC, 26 de febrer de 1981
* ↑ Deprisa Deprisa Arxivat 2018-05-06 a Wayback Machine. a ojocritico.com
* ↑ Muere de sobredosis en el hospital penitenciario de Carabanchel, El País, 4 de desembre de 1992

## Enllaços externs

* «Entrevista a Berta Socuéllamos en fotogramas». Fotogramas. [Consulta: 1r juliol 2016].
* Escenes de Berta Socuéllamos a Deprisa, Deprisa Youtube
# Bernhard Dessau

Bernhard Dessau (Hamburg, 1 de març de 1861 - Berlín, 28 d'abril de 1923) va ser un violinista i compositor alemany.

## Biografia

Bernhard Dessau era fill de Chasan Moses Berend Dessau (1821–1881) i de la seva dona Eva nee. Müller (1825–1877) i tenia sis germans. El seu germà petit era el fabricant de cigars Sally Dessau (1849-1923).
Bernhard Dessau va estudiar violí amb Henry Schradieck a Hamburg i Leipzig i amb Joseph Joachim i Henryk Wieniawski a Berlín. Dessau va treballar com a concertista a Görlitz, Königsberg, Brno, Praga, Rotterdam i altres ciutats. El 1898 es va convertir en concertista de la Staatskapelle Berlin i de la Staatsoper Unter den Linden de Berlín.
Dessau va ensenyar al Conservatori Stern i es va convertir en professor el 1906. Dessau també va aparèixer com a solista i va formar part del conegut trio de Berlín juntament amb Moritz Mayer-Mahr i Heinrich Grünfeld. Va impartir classes de violí i piano a l'alumna Marlene Dietrich. Posseïa un violí Stradivarius (Nicola Gagliano Filius Alexandri fecit. Nàpols. 1738). El 1900 havia donat el seu primer violí al seu nebot Paul Dessau. Jean Paul Ertel va dedicar el seu quartet de corda Hebraikon (sobre temes hebreus) a Bernhard Dessau el 1912. Dessau va compondre nombroses peces per a violí, especialment un concert de vell estil op.55.
Dessau es va casar amb l'actriu Therese Leeder (1857-1941) el 1885. El 1898 es va casar amb Elise Sophie Müller (1873-1935), amb qui va tenir les filles Gertrud (1899-1976) i Lotte (1902-1983). Les dues filles van emigrar a Anglaterra amb els seus marits després que Hitler arribés al poder.

## Referències

* ↑ Dessau, Bernhard. A: Theodore Baker: Diccionari biogràfic de músics de Baker. G. Schirmer, Boston 1919. (consultat el 16 de febrer de 2016).
* ↑ Tessi Leeder a la Wiki de la història de Viena de la ciutat de Viena
# Bidaurreta

Bidaurreta és un municipi de Navarra, a la comarca de Cuenca de Pamplona, dins la merindad de Pamplona.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 101 | 101 | 104 | 96 | 107 | 116 | 113 | 114 | 120 | 125 | 127 |
| Fonts: Bidaurreta i Institut d'Estadística de Navarra |||||||||||
# Borda de Servent

«Borda de Servent» té aquests significats:
* Borda de Servent, borda del poble de Gurp, del terme municipal de Tremp, al Pallars Jussà
* Borda de Servent, borda del poble de Rivert, del terme municipal de Conca de Dalt, al Pallars Jussà
# Bièmnides

Els bièmnides (Biemnida) són un ordre de demosponges de la subclasse Heteroscleromorpha.

## Famílies

L'ordre Biemnida inclou 106 espècies repartides en dues famílies:
* Família Biemnidae Hentschel, 1923
* Família Rhabderemiidae Topsent, 1928

## Referències

* ↑ Morrow, C. C.; Redmond, N. E.; Picton, B. E.; Thacker, R. W.; Collins, A. G.; Maggs, C. A.; Sigwart, J. D.; Allcock, A. L. (2013). Molecular Phylogenies Support Homoplasy of Multiple Morphological Characters Used in the Taxonomy of Heteroscleromorpha (Porifera, Demospongiae). Integrative and Comparative Biology. 53 (3): 428-446., page(s): 444.
* ↑ «WoRMS - World Register of Marine Species - Biemnida» (en anglès). [Consulta: 28 novembre 2020].
* ↑ «WoRMS - World Register of Marine Species - Taxonomic tree». [Consulta: 28 novembre 2020].
# Bièrt

Bièrt (francès Biert) és un municipi francès, situat a la regió d'Occitània, departament de l'Arieja.

## Referències

* ↑ Toponímia occitana
# Bineta (cràter)

Bineta és un cràter d'impacte en el planeta Venus de 10,7 km de diàmetre. Porta el nom d'un antropònim mandé, i el seu nom va ser aprovat per la Unió Astronòmica Internacional el 1997.

## Referències

* ↑ «Bineta». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Blank Realm

Blank Realm és un quartet australià de rock. El quartet que formen els germans Daniel, Luke i Sarah Spencer, i Luke Walsh són de Brisbane com The Go-Betweens, i amb ells coincideixen en el ganxo melòdic de les seves cançons, amb un to juganer i caòtic. En tres àlbums Blank Realm han caminat cap a la llum des d'un punk-blues psicodèlic obscur i experimental cap a un postpunk lluminós o un pop angulós brut. Presentaran el seu àlbum, Illegals in heaven (Fire Records), que es publica al setembre de 2015. Tenen un directe molt potent.

## Referències

* ↑ «BAM i Mercè Música donen a conèixer tota la seva programació». ICUB. Ajuntament de Barcelona. [Consulta: 9 setembre 2015].
# Buis

«Buis» té aquests significats:
* Toponímia:
** Le Buis, municipi al departament d'Alta Viena (regió de Nova Aquitània, França)
** Buis-les-Baronnies municipi al departament de Droma (regió d'Alvèrnia-Roine-Alps, França)
** Buis-sur-Damville, municipi al departament d'Eure (regió de Normandia, França)
** La Roche-sur-le-Buis, municipi al departament de Droma (regió d'Alvèrnia-Roine-Alps, França)
** La Rochette-du-Buis, municipi al departament de Droma (Alvèrnia-Roine-Alps)
** Saint-Blaise-du-Buis, municipi al departament d'Isère (Alvèrnia-Roine-Alps)
** Cantó de Buis-les-Baronnies, cantó al districte de Niom (departament de Droma, França)
** Cour-et-Buis, municipi al departament d'Isère (regió d'Alvèrnia-Roine-Alps, França)
** Marolles-les-Buis, municipi al departament d'Eure i Loir (regió de Centre – Vall del Loira, França)
* Biografies:
** Henk Buis (Zwanenburg, Haarlemmermeer, Holanda Septentrional), ciclista neerlandès especialista en el mig fons
** Jan Buis (Badhoevedorp, Haarlemmermeer, 1933 - Hoofddorp, 1995), ciclista neerlandès
# Bordoll

Bordoll, també anomenat a l'edat mitjana Bardoll, (oficialment Bourdouil amb grafia francesa) és un antic vilatge nord-català, a 1.033 metres d'altitud, en el terme de l'actual comuna d'Orellà, a la comarca del Conflent.
L'antic poble de Bordoll, ara reduït pràcticament a una sola construcció rural, és a l'extrem occidental del terme cap a la meitat del terç septenttrional del terme, molt a prop al sud-est de Ralleu i al nord-est d'Aiguatèbia, en el vessant nord-oest del Llomet. Hi passa la carretera D - 4 (Oleta - Matamala). Hi havia hagut diverses fargues, ara quasi totes desaparegudes, i el priorat de Santa Coloma de Bordoll, actualment en ruïnes.

## Història

El seu nom apareix esmentat el 957, com a Villa Bardolio o Bardolio; el 1019 es documenta com a Bardol; trobem també la denominació Pardoll (any 1046), Bardoyl (any 1313), Bordoll (any 1358) i Bordull (any 1438).
Apareix en una acta de donació del 1046, que indica que Bardol és el poble que limita amb Aiguatèbia pel nord. El nom podria ser una derivació del nom propi germànic "Bardolius". Els senyors de Ralleu havien tingut propietats a Bordoll, encara que el 1440, com altres pobles veïns, la vila era propietat de Sant Martí del Canigó.
L'església de Santa Coloma de Bardoll, citada el 1231, havia pertangut a la parròquia de Santa Cecília de Celrà fins que la seu parroquial es traslladà a Santa Maria d'Orellà. El 1378 s'hi registren 120 habitants, però el 1440 ja havia minvat la població.

## Bibliografia

* Becat, Joan. «107 - Orellà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Orellà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Bordoll en els ortofotomapes de l'IGN
* ↑ http://dcvb.iecat.net Arxivat 2004-08-26 a Wayback Machine.

## Enllaços externs

* Brevíssims apunts històrics (francès)
* Brevíssims apunts històrics Arxivat 2011-09-09 a Wayback Machine. (francès)
# Bugulmà

Bugulmà - Бугульма (rus) - és una ciutat de la República de Tatarstan, a Rússia.

## Galeria d'imatges

* Memorial de la 352a Divisió d'Orxa
* Locomotora de la sèrie L-9669
* Obelisc a la 352a Divisió d'Orxa
* Tractor "Fordzon", de la fàbrica Krasni Putilovets (1923).

## Ciutats agermanades

* Aydın, Turquia
# Brindis (escultura)

Brindis és una escultura dedicada al cava, situada a la rotonda de la sortida de l'autopista AP-7, en direcció sud, a l'alçada de Sant Sadurní d'Anoia (Alt Penedès). Obra de l'artista Jaume Amigó, representa dues copes de cava plenes d'aquest líquid amb les seves bombolles característiques, que donen la benvinguda al poble. Realitzada amb planxa de ferro negre, l'obra va ser la guanyadora del concurs del Monument al Cava convocat el 2010 per l'Ajuntament de Sant Sadurní d'Anoia, i sufragada per ACESA, concessionària d'autopistes.

## Referències

* ↑ «Jaume Amigó farà l'escultura de la rotonda de l'AP-7». El Punt Avui, 26-07-2010.
* ↑ «Jaume Amigó guanya amb l'escultura 'Brindis' el concurs del Monument al Cava que s'ubicarà a la rotonda de la sortida de l'AP-7». Ajuntament de Sant Sadurní d'Anoia.
# Boško Gjurovski

Boško Gjurovski (28 de desembre de 1961) és un futbolista macedoni. Va disputar 11 partits amb la Selecció de Iugoslàvia, selecció de Macedònia del Nord.

## Estadístiques

Selecció de Iugoslàvia :
| Anys | Partits | Gols |
| 1982 | 1 | 0 |
| 1983 | 0 | 0 |
| 1984 | 1 | 0 |
| 1985 | 0 | 0 |
| 1986 | 0 | 0 |
| 1987 | 0 | 0 |
| 1988 | 0 | 0 |
| 1989 | 2 | 0 |
| Total | 4 | 0 |
| Selecció de Macedònia del Nord |||
| 1994 | 5 | 3 |
| 1995 | 2 | 0 |
| Total | 7 | 3 |

## Referències

* ↑ National Football Teams
# Bousignies-sur-Roc

Bousignies-sur-Roc és un municipi francès, situat a la regió dels Alts de França, al departament del Nord. L'any 2006 tenia 395 habitants. Limita amb Bersillies-l'Abbaye, Hantes-Wihéries, Montignies-Saint-Christophe, Thirimont i Leval-Chaudeville (Bèlgica) i Cousolre. Està regat pel riu Hantes.
El maig de 2021 fou notícia que un pagès belga havia modificat la frontera entre els dos països només movent una de les fites frontereres establerta pel Tractat de Kortrij, (o de Courtrai) del 28 de març de 1820, situada entre aquesta localitat i Montignies-Saint-Christophe a Bèlgica, suposadament per permetre el pas d'un tractor.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 512 | 526 | 531 | 503 | 401 | 410 | 395 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1999-2008 | Fernand Fromont | |
| 2008- | Daniel Massart | |

## Referències

* ↑ Arqué, Virginia «Un pagès belga "envaeix" França i canvia la frontera del 1820 només movent una pedra». 324.cat, 06-05-2021 [Consulta: 7 maig 2021].
# CTA-102

En astronomia, CTA 102, també conegut per les seves coordenades B1950 com 2230 +114 (QSR B2230 +114) i les seves coordenades J2000 com J2232 +1143 (QSO J2232 1143), és un quàsar descobert en la dècada de 1960 per un estudi de ràdio realitzat per l'Institut Tecnològic de Califòrnia. S'ha observat per una gran varietat d'instruments des del seu descobriment, inclosos WMAP, EGRET, GALEX, VSOP i Parkes.
S'ha observat per una gran varietat d'instruments des del seu descobriment, inclosos WMAP, EGRET, GALEX, VSOP i Parkes, i s'ha fotografiat amb regularitat per la Very Long Baseline Array des de 1995. També s'ha detectat una flamarada de raigs gamma.
El 1963 Nikolai Kardaixov va proposar que la font de ràdio llavors no identificada podria ser evidència d'un tipus II o III de civilització extraterrestre en l'escala de Kardaixov. Les observacions de seguiment van ser anunciades el 1965 per Guennadi Xolomitski, qui van trobar que l'emissió de ràdio de l'objecte anava variant; un anunci públic dels resultats va causar sensació a tot el món. La idea que l'emissió va ser causada per una civilització va ser rebutjada quan més tard la font de ràdio va ser identificada com una de les moltes varietats d'un quàsar.
CTA-102 és una de les dues grans falses alarmes en la història del SETI, l'altre era el descobriment de púlsars, en concret PSR B1919 +21, i que són estrelles de neutrons que giren.
La banda de folk rock estatunidenca The Byrds reflecteix capritxosament la vista original que CTA-102 era un signe d'intel·ligència extraterrestre en la seva cançó "CTA-102" del seu àlbum 1967 'Younger Than Yesterday.

## Referències

* 1 2 Nicolas Tejos «The UV-bright quasar survey (UVQS): DR1». Astronomical Journal, 2016, pàg. 25–25. DOI: 10.3847/0004-6256/152/1/25.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* 1 2 3 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 Elisa Felicitas Arias «The second realization of the international celestial reference frame by very long baseline interferometry». Astronomical Journal, 2, 24-07-2015, pàg. 58. DOI: 10.1088/0004-6256/150/2/58.
* 1 2 3 «CTA-102». Internet Encyclopedia of Space; David Darling. [Consulta: 14 desembre 2008].
* ↑ «CTA 102 in the NASA Extragalactic Database». [Consulta: 24 desembre 2008].
* ↑ «MOJAVE Sample: 2230+114». Arxivat de l'original el 2016-08-06. [Consulta: 25 desembre 2008].
* ↑ «Fermi LAT detection of a GeV flare from blazar CTA 102». Astronomers Telegram, 03-05-2011. [Consulta: 3 maig 2011].
* ↑ Sholomitsky, G. B. «Variability of the Radio Source CTA-102». Information Bulletin on Variable Stars, 83, 1965, pàg. 1. Bibcode: 1965IBVS...83....1S.
* ↑ Rogan, Johnny. Byrds: Requiem for the Timeless. Rogan House, 2011, p. 317–320. ISBN 978-0-95295-408-8.

## Vegeu també

* Quasar
* Escala de Kardaixov
# Brennisteinsfjöll

Brennisteinsfjöll (literalment 'La muntanya Brimstone') és una petita cadena muntanyosa amb fileres de cràters i petits volcans escut en la península de Reykjanes a l'oest d'Islàndia, a uns 26km de la capital, Reykjavík.

## Característiques

Hi havia un flux de lava des de Brennisteinsfjöll cap al sud, en la costa de la badia de Herdísarvík que es creia que havia desaparegut abans de la colonització de l'illa, però ara es pensa qu podria no haver estat així, ja que la ruta 42 s'ha vist coberta de lava. Brennisteinsfjöll és de tipus geotèrmic. En la seva última erupció, l'any 1341, era VEI-2.

## Vegeu també

* Llista de volcans d'Islàndia

## Enllaços externs

* Brennisteinsfjoll, Global Volcanism Program, Smithsonian Institution Arxivat 2010-04-23 a Wayback Machine.
# Cabana (Corbera d'Ebre)

La Cabana és una obra de Corbera d'Ebre (Terra Alta) inclosa a l'Inventari del Patrimoni Arquitectònic de Catalunya.

## Descripció

Construcció de pedra seca adossada a un marge. Volta de mig punt rebaixada amb els laterals massissos que funcionen com a contraforts. La part posterior i el terra de la cabana són de pedra viva. Es troba de camí a "la casilla". Aquestes construccions són molt típiques d'aquesta comarca.

## Referències

* ↑ «Cabana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Cal Llangardaix

Cal Llangardaix és un masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. Arxivat de l'original el 2021-12-29. [Consulta: 26 desembre 2021].
# Cal Llagostera (les Penyes)

Cal Llagostera és una obra de Calafell (Baix Penedès) protegida com a Bé Cultural d'Interès Local.

## Descripció

Es tracta d'un edifici de nova construcció que conserva un portal de pedra tallada. Aquest portal, que serveix per accedir a l'interior de l'immoble és d'arc de mig punt i té el cantell aixamfranat. Ha perdut tres dovelles del costat dret, les quals han estat substituïdes per l'obra de fàbrica revestida amb un arrebossat. Algunes de les juntes han perdut part del morter. S'ha emprat pedra tallada d'origen local i morter de calç.

## Referències

* ↑ «Cal Llagostera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Cal Llarg

Cal Llarg és una entitat de població del municipi de Solsona, a la comarca catalana del Solsonès.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 45 | 46 | 91 | 0 | 0 | 0 | 91 |
| 2001 | 43 | 45 | 88 | 0 | 0 | 0 | 88 |
| 2002 | 47 | 47 | 94 | 0 | 0 | 0 | 94 |
| 2003 | 48 | 51 | 99 | 0 | 0 | 0 | 99 |
| 2004 | 49 | 51 | 100 | 0 | 0 | 0 | 100 |
| 2005 | 53 | 52 | 105 | 0 | 0 | 0 | 105 |
| 2006 | 59 | 56 | 115 | 0 | 0 | 0 | 115 |
| 2007 | 55 | 52 | 107 | 0 | 0 | 0 | 107 |
| 2008 | 55 | 53 | 108 | 0 | 0 | 0 | 108 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Brett Dutton

Brett Dutton (Hurstville, Nova Gal·les del Sud, 18 de novembre de 1966) va ser un ciclista australià. Es va especialitzar en la pista on va guanyar una medalla de bronze als Jocs Olímpics de Seül.

## Palmarès

* 1986
** Medalla d'or als Jocs de la Commonwealth en Persecució per equips als
* 1987
** Campió d'Austràlia en Madison
* 1988
** Medalla de bronze als Jocs Olímpics de Seül en Persecució per equips (amb Dean Woods, Stephen McGlede, Wayne McCarny i Scott McGrory)
* 1991
** Campió d'Austràlia en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it